**Budapest Főváros II. Kerületi Önkormányzat**

**Polgármester\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A polgármesternek -**

**a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének**

**1/2021.(II.8.) normatív utasítása alapján -**

**a Budapest Főváros II. Kerületi Önkormányzat Gazdasági és Tulajdonosi Bizottságának**

**feladat- és hatáskörében eljárva,**

**2021. április 01. napján meghozott döntései**

**1. pont:**

Javaslat dr. Körmendy Ágoston tiszteletére állítandó emléktábla elhelyezésére

Előterjesztő: Ötvös Zoltán, az Intézményirányítási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 84/2021.(IV.01.) határozata,**

a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2012.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester **hozzájárul** dr. Körmendy Ágoston tiszteletére emléktábla elhelyezéséhez a Budapest II. kerület, Margit krt. 5/a. sz. (hrsz:13441) ház homlokzatán az alábbi szöveggel:

EBBEN A HÁZBAN ÉLT 1948-TÓL HALÁLÁIG

**DR. KÖRMENDY ÁGOSTON**

1926-2011

FEJLESZTŐMÉRNŐK, EGYETEMI OKTATÓ

A MAGYAR GÉPJÁRMŰGYÁRTÁS ÉS

MŰSZAKI DIPLOMÁCIA KIEMELKEDŐ ALAKJA

ÁLLÍTTATTA:

A BUDAPESTI MŰSZAKI ÉS GAZDASÁGTUDOMÁNYI EGYETEM

ÉS A MAGYAR GÉPJÁRMŰIPARI EGYESÜLET

A jelen hozzájárulás nem pótolja a jogszabályokban megkívánt engedélyeket és hozzájárulásokat, melyeket az elhelyezőnek be kell szerezni az emléktábla elhelyezéséhez az elhelyezés előtt.

Az elhelyezés és a folyamatos karbantartás költségét az elhelyező köteles viselni. Ha az elhelyező a karbantartással kapcsolatos kötelezettségeit nem teljesíti, a jelen hozzájárulás hatályát veszti és az elhelyező az emléktáblát saját költségére köteles leszereltetni.

**Felelős:** Polgármester

**Határidő:** azonnal

**2. pont:**

Döntés a közút kezelőjének felelősségével kapcsolatos kárigényről

Előterjesztő: Vincek Tibor, a Műszaki Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 85/2021.(IV.01.) határozata,**

mely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a ,,,,. által az …. forgalmi rendszámú, Volkswagen Golf típusú gépjármű 2021. február 22-án 17:30 órakor történt káreseményével kapcsolatban 2021. március 4-én előterjesztett kárigény jogalapját elismeri, és hozzájárul ahhoz, hogy a kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a Biztosító által megállapított kárösszeg 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2021. május 31.

**3. pont:**

Döntés a Budapest, II. kerület Lajos u. 18-20./Bécsi út 17-21. szám alatti, 14799/0/A/1 hrsz. alatt felvett teremgarázsban található 17-es parkolóhelyre beérkezett bérbevételi kérelemről

**Előterjesztő:** dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 86/2021.(IV.01.) határozata,**

A Polgármester - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva - úgy dönt, hogy a Budapest Főváros II. Kerületi Önkormányzat **bérbe adja** a tulajdonában álló, Budapest II. kerület, belterület 14799/0/A/1 hrsz-ú, 1023 Budapest, II. kerület Lajos u. 18-20./Bécsi út 17-21. szám alatti ingatlan pinceszintjén lévő, 683 m2 alapterületű teremgarázsban található **17. számú gépkocsi-beállóhelyet** a bérleti szerződés megkötésétől **határozatlan** időre Mecséri Júlia (lakcím: ….) részére azzal, hogy a bérleti szerződés indokolás nélkül 30 napos határidővel bármikor felmondható.

A bérleti díj összege **22.000,- Ft + a mindenkor hatályos jogszabályok szerinti ÁFA/hó**.

Amennyiben Mecséri Júlia a bérleti szerződést a jelen határozatról szóló tájékoztatás kézhezvételétől számított 30 napon belül nem írja alá, úgy a jelen határozat a határidő leteltét követő napon minden további jogcselekmény nélkül hatályát veszti.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

**Felelős:** Polgármester

**Határidő:** 60 nap

**4. pont:**

Döntés a KÉPEZŐ Művészeti Kft. által bérelt Budapest II. kerület, 13295/9/A/2 hrsz, természetben 1024 Budapest, Keleti Károly utca 13/A sz. alatti bérlemény telephelyként történő bejegyzés iránti kérelméről

**Előterjesztő:** dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 87/2021.(IV.01.) határozata,**

A Polgármester - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva - úgy dönt, hogy a Budapest Főváros II. Kerületi Önkormányzat **tulajdonosi hozzájárulását adja** ahhoz, hogy a tulajdonában álló, Budapest II. kerület, belterület 13295/9/A/2 hrsz. alatt nyilvántartásba vett, természetben 1024 Budapest, Keleti Károly utca 13/A. szám alatt található, 169 m2 területű, iroda megnevezésű ingatlant a KÉPEZŐ Művészeti Kft. (Cg.01-09-279843, székhely: 1221 Budapest, Orsovai u. 14., képviseli: Bada Éva ügyvezető) bérlő telephelyeként a cégnyilvántartásba bejegyeztesse, azzal, hogy a bérleti szerződés bármely okból történő megszűnése esetén a bérlő köteles 15 napon belül a bérleménybe bejelentett telephelyét igazoltan megszüntetni.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 30 nap

**5. pont:**

A Budapest II. kerület, belterület 15864/1 és 15864/2 helyrajzi számú ingatlanokat érintő kötelező útlejegyzés miatti kártalanítás

**Előterjesztő:** dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 88/2021.(IV.01.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva – úgy dönt, hogy a Budapest Főváros II. Kerületi Önkormányzat a Budapest II. kerület, belterület 15864/1 helyrajzi számú, 1064 m2 területű, „kivett beépítetlen terület” megnevezésű és a Budapest II. kerület, belterület 15864/2 helyrajzi számú, 1064 m2 területű, „kivett beépítetlen terület” megnevezésű ingatlanokat érintő, a Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet alapján előírt kötelező szabályozás végrehajtása érdekébena Budapest Főváros Kormányhivatala Földhivatali Főosztály 2020. szeptember 08. napján záradékolt T-101749 számú változási vázrajz és a 800421/16/2020 ügyiratszámú telekalakítást engedélyező határozata alapján a változás utáni állapotnak megfelelően a Budapest II. kerület, belterület (15864/4) helyrajzi számon, 147 m2 területtel közterület céljára lejegyzésre kerülőingatlan után bruttó 31.600.000 Ft, azaz harmincegymillió-hatszázezer forint összegű kártalanítást fizet a Budapest II. kerület, belterület 15864/1 és 15864/2 helyrajzi számú ingatlanok tulajdonosának, a Szalamandra Immo Kft-nek a végleges telekalakítási engedély Önkormányzat által történő kézhezvételét követő 30 napon belül megkötendő kártalanítási megállapodás alapján.

Amennyiben a Budapest II. kerület, belterület 15864/1 és a 15864/2 helyrajzi számú ingatlanok tulajdonosa a Szalamandra Immo Kft. a végleges telekalakítási engedély Önkormányzat által történő kézhezvételét követő 30 napon belül a kártalanítási megállapodást nem írja alá, úgy a jelen határozat minden további jogcselekmény nélkül hatályát veszti.

A kártalanítás összeg kifizetésére a Budapest Főváros II. Kerületi Önkormányzat 2021. évi költségvetéséről szóló 9/2021. (II.23.) önkormányzati rendeletben a „*15. sz. tábla / I. Önkormányzati feladatok / A. Kötelező feladatok / 1. Helyi közutak, közterek és parkok / e. KVSZ által előírt kötelező szabályozás miatti kártalanítás”* elnevezésű sor terhére kerül sor.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 180 nap

**6. pont:**

A Budapest II. kerület, belterület Gazda utca 54194/1 helyrajzi számú ingatlant érintő kötelező szabályozás miatti telekhatár-rendezésének ügye

**Előterjesztő:** dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 89/2021.(IV.01.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva – úgy dönt, hogy a Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet szerinti kötelező szabályozás végrehajtása érdekében a Budapest Főváros Kormányhivatala Földhivatali Főosztály 800300/12/2020 ügyiratszámú telekalakítási engedélyező végleges határozata és a 2020. április 22. napján záradékolt T-101398 számú változási vázrajz alapján a Budapest Főváros II. Kerületi Önkormányzat tulajdonát képező Budapest II. kerület, belterület (54192) helyrajzi számú (Nóra utca), kivett közterület megnevezésű, 3550 m2 területű ingatlan területéből 185 m2 nagyságú területrészt, valamint a Budapest II. kerület, belterület (54195) helyrajzi számú (Rákos utca), kivett közterület megnevezésű, 3728 m2 területű ingatlan területéből 254 m2 nagyságú területrészt a Budapest II. kerület, belterület 54194/1 helyrajzi szám alatt felvett, természetben 1028 Budapest, Gazda utca 45. (Nóra utca 1.) szám alatti, „kivett lakóház, udvar, egyéb épület” megnevezésű, 1614 m2 alapterületű, műemlék és helyi jelentőségű védett természeti terület jogi jellegű ingatlanhoz csatolandó, összesen 439 m2 területrészt, aforgalomképtelen törzsvagyonból történő kivonása után, az 54194/1 helyrajzi szám alatt felvett ingatlan tulajdonosa, Bitvai István részére értékesíti az alábbi feltételekkel:

* az épített környezet alakításáról és védelméről szóló 1997. évi LXXVIII. törvény 27. § (8) bekezdése alapján, mivel a II. Kerület Tanács Végrehajtó Bizottságának 44001/78. ügyiratszámú, 1978. június 29-én kelt határozata és a T-24350 ttsz. vázrajz alapján végrehajtott szabályozás során az 54194 hrsz-ú, 7793 m2 alapterületű ingatlan tulajdonosai a szabályozás végrehajtásakor hatályos jogszabályok alapján a leszabályozott terület után nem, csak az egyötöd területen felüli 41 m2 után kaptak kártalanítást, így Bitvai Istvánnak, mint érintett tulajdonosnak a jelenleg visszaadandó terület 2,6%-a után kell vételárat fizetnie, melynek összege az ingatlanforgalmi értékbecslő által megállapított **bruttó 530.400 Ft,** és amely összeget Bitvai István a telekalakítással vegyes adásvételi szerződés aláírásáig egyösszegben köteles az Önkormányzat részére megfizetni,
* Bitvai István vállalja a változás ingatlan-nyilvántartáson történő átvezetésének költségeit.

Amennyiben Bitvai István a jelen határozatról szóló értesítés kézhezvételétől számított 30 napon belül nem tesz elfogadó nyilatkozatot, vagy a telekalakítással vegyes adásvételi szerződést a Budapest II. kerület, belterület (54192) helyrajzi számú ingatlan területéből 185 m2 nagyságú területrész, valamint a Budapest II. kerület, belterület (54195) helyrajzi számú ingatlan területéből 254 m2 nagyságú területrész forgalomképtelen törzsvagyonból történő kivonását követő 30 napon belül nem írja alá, úgy a jelen határozat az értékesítés tekintetében minden további jogcselekmény nélkül hatályát veszti.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 180 nap

**7. pont:**

Beszámoló a Gazdasági és Tulajdonosi Bizottság lejárt határidejű határozatainak végrehajtásáról

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 90/2021.(IV.01.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva – úgy dönt, hogy a Budapest Főváros II. Kerületi Önkormányzat Gazdasági és Tulajdonosi Bizottsága 2/2021.(I.28.), 3/2021.(I.28.), 6/2021.(I.28.), 7/2021.(I.28.), 10/2021.(II.9.), 11/2021.(II.9.), 12/2021.(II.9.), 13/2021.(II.9.), 14/2021.(II.9.), 15/2021.(II.9.), 16/2021.(II.9.), 19/2021.(II.9.), 20/2021.(II.9.), 23/2021.(II.9.), 24/2021.(II.9.), 25/2021.(II.9.), 26/2021.(II.9.), 27/2021.(II.9.), 28/2021.(II.9.), 29/2021.(II.9.), 32/2021.(II.9.), 33/2021.(II.9.), 34/2021.(II.9.), 35/2021.(II.9.), 36/2021.(II.9.), 37/2021.(II.9.), 38/2021.(II.9.), 39/2021.(II.9.), 40/2021.(II.9.), 43/2021.(II.9.), 44/2021.(II.9.), 45/2021.(II.9.), 48/2021.(II.9.), 51/2021.(II.9.), 52/2021.(II.9.), 55/2021.(II.25.), 77/2021.(II.25.), valamint 78/2021.(II.25.) határozatainak végrehajtásáról szóló beszámolót elfogadja, az 54/2021.(II.9.) határozatának végrehajtási határidejét pedig 2021. június 30. napjáig meghosszabbítja.

**Felelős:** Polgármester

**Határidő:** azonnal

**8. pont:**

A Budapest, II. kerület Alsó Völgy utca 6. II. emelet 1. szám alatti lakásban lévő önkormányzati tulajdonú lakrész elidegenítésének, közös tulajdon megszüntetésének ügye

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 91/2021.(IV.01.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva – úgy dönt, hogy a Budapest Főváros Kormányhivatala Földhivatal Főosztály által vezetett ingatlan-nyilvántartásban a **Budapest II. kerület, belterület 11444/6/A/4 hrsz.** alatt felvett, természetben **1021 Budapest, Alsó Völgy utca 6. II. emelet 1.** szám alatt található, 161 m2 alapterületű, 4 szobás lakás megnevezésű ingatlan Budapest Főváros II. Kerületi Önkormányzat tulajdonát képező ***43/100 tulajdoni hányadrészét*** ***közös tulajdon megszüntetése jogcímen, 30.200.000,- Ft vételáron elidegeníti Ravasz Csilla és Kiss József János, tulajdonostársak részére.***

A vásárlásra jogosultak az eladási ajánlat kézhezvételétől számított 30 napon belül kötelesek nyilatkozni annak elfogadásáról vagy el nem fogadásáról, a határidő elmulasztásával a határozat minden további jogcselekmény nélkül hatályát veszti. A vásárlásra jogosultak az eladási ajánlat elfogadásától számított 30 napon belül kötelesek az adásvételi szerződést aláírni. A vásárlásra jogosultak kötelesek az adásvételi szerződés aláírásának napjáig megfizetni a vételárat egy összegben, vagy hitel igénybevétele esetén a vételár 20%-át és a fennmaradó vételár-hátralékot a szerződéskötéstől számított 90 naptári napon belül.

Az ***eladási ajánlatban és az adásvételi szerződésben rögzíteni szükséges***, hogy a Budapest II. kerület, belterület 11444/6 hrsz. alatt felvett, természetben 1021 Budapest, II. kerület Alsó Völgy utca 6. szám alatt található ingatlan:

* az Országos Építésügyi Nyilvántartás szerint 70017 azonosítós számú (Nyéki vadászkastély és környezete) régészeti lelőhelyen fekszik;
* a társasház tulajdoni lapján vezetékjog került bejegyzésre a 115913/3/2010. határozattal 2 m2 területre az ELMŰ Hálózati Kft. (törzsszám: 11327274) jogosult javára, továbbá a 62901/1/2011. határozattal 16 m2 területre szintén az ELMŰ Hálózati Kft. (törzsszám: 11327274) jogosult javára;
* a Budapest, II. kerület Alsó Völgy utca 6. szám alatti társasház 2015. június 10. napján megtartott rendkívüli közgyűlésén meghozott 16/2015. (06.10.) számú határozata értelmében a 4. számú albetét (természetben Budapest, II. kerület Alsó Völgy utca 6. II. emelet 1. szám alatti lakás) mindenkori tulajdonosát kizárólagos használat illeti meg 37 m2 területű kertrészre, elhelyezkedése az első kert első része.

A nemzeti vagyonról szóló 2011. évi CXCVI. törvény 14. § (2) bekezdése szerint az államot a helyi önkormányzat tulajdonában lévő ingatlan értékesítése esetén – az Ltv. szerinti volt állami (tanácsi) és önkormányzati bérlakásokban élő bérlők elővásárlási jogát kivéve – minden más jogosultat megelőző elővásárlási jog illeti meg.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2021. október 31.

**9. pont:**

Döntés a Budapest, II. kerület Hermann Ottó út 3. alagsor 2. szám alatti önkormányzati tulajdonú lakás értékesítéséről

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 92/2021.(IV.01.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva – úgy dönt, hogy a Budapest Főváros II. Kerületi Önkormányzat tulajdonában álló a földhivatali ingatlan-nyilvántartásban a **Budapest II. kerület, belterület** **12174/0/A/4 hrsz.** alatt felvett, természetben **1022 Budapest, Hermann Ottó út 3. alagsor 2.** alatt található, az ingatlan-nyilvántartás szerint 32 m2 alapterületű, a valóságban kerekítve 26 m2 alapterületű, egyszobás, üresen álló lakás megnevezésű ingatlant értékbecslő által megállapított forgalmi érték alapján ***12.000.000.- Ft* *induló áron a Budapest, II. kerület Hermann Ottó út 3. szám alatti társasház tulajdonostársai között meghirdetendő zártkörű pályázaton értékesíti***.

A pályázati felhívásban és az adásvételi szerződésben rögzíteni kell, hogy a lakás a földhivatali ingatlan-nyilvántartásban szereplő adatoktól eltérően a valóságban 26,17 (kerekítve 26) m2 alapterületű, előtér, fürdő, szoba helyiségekből áll, valamint a lakásban található a társasházi vízvezeték és elzáró, társasházi méretlen gázvezeték. A pályázati felhívás és az adásvételi szerződés elválaszthatatlan részét képezi az ARTRAD Mérnöki és Szolgáltató Kft. által 2014. júniusban készített felmérési terv.

A nemzeti vagyonról szóló 2011. évi CXCVI. törvény 14. § (2) bekezdése szerint az államot a helyi önkormányzat tulajdonában lévő ingatlan értékesítése esetén – az Ltv. szerinti volt állami (tanácsi) és önkormányzati bérlakásokban élő bérlők elővásárlási jogát kivéve – minden más jogosultat megelőző elővásárlási jog illeti meg.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2021. december 31**.**

**10. pont:**

Budapest, II. kerület Frankel Leó út 21-23. A. lépcsőház VI. emelet 5. szám alatti önkormányzati lakás bérlő részére történő elidegenítésének ügye

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 93/2021.(IV.01.) határozata,**

A Polgármester - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, továbbá a Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva - úgy dönt, hogy a Budapest Főváros II. Kerületi Önkormányzat a kizárólagos tulajdonában álló **Budapest II. kerület, belterület 14484/0/A/96 hrsz.** alatt nyilvántartásba vett, természetben **1023** **Budapest, Frankel Leó út 21-23. A. lépcsőház VI. emelet 5.** számalatt található, 23 m2 alapterületű, egyszobás lakást ***Magasházi Mária, bérlő részére 14.500.000,- Ft forgalmi érték alapján*** az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló, többször módosított **34/2004.(X.13.) önkormányzati rendelet** alapján ***kiszámított vételáron értékesíti.***

A Budapest Főváros II. Kerületi Önkormányzat köteles az eladási ajánlatban és az adásvételi szerződésben egyaránt feltüntetni, hogy a földhivatali ingatlan-nyilvántartásban a Budapest, II. kerület 14484 hrsz. alatt felvett társasház törzslapján az alábbi bejegyzések szerepelnek:

* műemléki környezet (bejegyző határozat: 86776/1/2006.);
* műemléki jelentőségű terület 7/2005. (III.1.) NKÖM rendelet alapján (bejegyző határozat: 275175/1/2007.);
* ELMŰ HÁLÓZATI Kft. javára bejegyzett vezeték jog:
  + 1 m2 területre (bejegyző határozat: 129851/2/2010),
  + 31 m2 területre, törzsszám: 11327274 (bejegyző határozat: 154331/8/2010),
  + 10 m2 területre, 7103/111/2012. (bejegyző határozat: 137262/2/2012),
  + 22 m2 területre, 7103/251/2012, 7103/252/2012. (bejegyző határozat: 58694/1/2012.);
* elővásárlási jog a Budapest Főváros II. Kerületi Önkormányzat javára az 1997. évi LXXVIII. törvény 25. § (4) bekezdése és a Budapest Főváros II. Kerületének Építési Szabályzatáról szóló 28/2019. (XII.27.) önkormányzati rendelete alapján (bejegyző határozat: 161501/3/2020.).

A fenti bejegyzések elidegenítési akadályt nem jelentenek.

Az adásvételi szerződés aláírásáig a bérlőnek igazolnia kell, hogy a lakásra sem bérleti díj, sem külön szolgáltatási díj, sem késedelmi kamattartozása nem áll fenn.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2021. szeptember 30.

**11. pont:**

Hozzájárulás a Budapest, II. kerület Bem József utca 9. VII. emelet 1. szám alatti lakás 1/2 tulajdoni hányadának ajándékozás jogcímén történő átruházásához

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 94/2021.(IV.01.) határozata,**

A Polgármester - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, továbbá a Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testületről a bizottságra átruházott feladat- és hatáskörében eljárva - úgy dönt, hogy a Budapest Főváros II. Kerület Önkormányzat, mint a földhivatali ingatlan-nyilvántartásba 104447/1/2001/01.04.09 határozattal 3.780.000,- Ft vételár-hátralék és járulékai erejéig bejegyzett jelzálogjog, valamint annak biztosítására bejegyzett elidegenítési és terhelési tilalom jogosultja ***jóváhagyja*** Péter Bertalan, mint Ajándékozó és Péter Zsolt, mint Megajándékozott között ***2021. március 4.*** napján a Budapest Főváros Kormányhivatala Földhivatali Főosztály által vezetett ingatlan-nyilvántartásban a Budapest II. kerület, belterület 13541/2/A/42 helyrajzi szám alatt felvett, természetben 1027 Budapest, II. kerület belterület Bem József utca 9. 7. emelet 1. szám alatt található ingatlan 1/2 tulajdoni hányadrésze tárgyában Dr. Parti Tamás közjegyző által készített és ellenjegyzett, 11064/K/13/2021/2. ügyszámú közjegyzői okiratba foglalt ***ajándékozási szerződést***.

A Polgármester továbbá úgy dönt, hogy a Budapest Főváros II. Kerületi Önkormányzat a javára a földhivatali ingatlan-nyilvántartásba 104447/1/2001/01.04.09 határozattal 3.780.000,- Ft vételár-hátralék és járulékai erejéig bejegyzett jelzálogjog, valamint annak biztosítására bejegyzett elidegenítési és terhelési tilalom változatlan fenntartása mellett ***hozzájárul*** a **Budapest II. kerület, belterület 13541/2/A/42 helyrajzi szám** alatt felvett, természetben **1027 Budapest, II. kerület belterület Bem József utca 9. 7. emelet 1.** szám alatt található, ***Péter Bertalan******tulajdonában álló ingatlan 1/2 tulajdoni hányadának Péter Zsolt*** ***részére történő ajándékozásához,*** valamint az ingatlan 1/2 tulajdoni hányadára Péter Zsolt tulajdonjogának ajándékozás jogcímén történő ingatlan-nyilvántartási bejegyzéséhez.

A Polgármester egyúttal dönt, hogy a Budapest Főváros II. Kerületi Önkormányzat Péter Bertalan tulajdonos kérelmére a Budapest II. kerület, belterület 13541/2/A/42 helyrajzi szám alatt felvett, természetben 1027 Budapest, II. kerület belterület Bem József utca 9. 7. emelet 1. szám alatt található ingatlan tekintetében 2021. március hónapban fennálló 953.055,- Ft összegű tartozásra Péter Zsolt 1/2 arányú tulajdonjogának ingatlan-nyilvántartásba történő bejegyzésétől számított 30 napon belül megkötendő részletfizetési megállapodással részlefizetést engedélyez azzal, hogy Péter Bertalan és Péter Zsolt egyetemleges kötelezettek kötelesek az Önkormányzat felé fennálló mindösszesen 953.055,- Ft összegű tartozást **36 havi** részletben, minden hónap 15. napjáig előre esedékesen Budapest Főváros II. Kerületi Önkormányzat részére megfizetni, azzal, hogy a kötelezettek előteljesítésre jogosultak.

Az első részlet összege 25.555,- Ft, minden további havi részlet összege egységesen 26.500,- Ft, azzal, hogy amennyiben az egyetemleges kötelezettek bármely esedékes részlet megfizetésével 60 napot meghaladó késedelembe esnek, a részletfizetési kedvezmény megszűnik, a megállapodás hatályát veszti, és a teljes tartozás egy összegben esedékessé válik.

Péter Bertalan és Péter Zsolt Péter Zsolt 1/2 arányú tulajdonjogának ingatlan-nyilvántartásba történő bejegyzésétől számított 30 napon belül kötelesek az Önkormányzattal a részletfizetési megállapodást megkötni.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2021. június 30.

Budapest, 2021. április 01.

**Őrsi Gergely**

**polgármester**